કોંગ્રેસમાં સામાન્ય રીતે જેટલા નેતા છે તેટલાં જૂથ હોવાની ચર્ચા આજકાલ જોરમાં ચાલી રહી છે. પ્રદેશ પ્રમુખ ભરતસિંહ સોલંકી, વિરોધપક્ષના નેતા શંકરસિહ વાઘેલા અને રાષ્ટ્રીય પ્રવક્તા શક્તિસિંહ ગોહિલ હાલ કોંગ્રેસમાં જોરશોરથી ચાલી રહ્યા છે. તે લોકદરબારની વાત હોય કે ભાજપનો વિરોધ કરવાની વાત હોય ત્રણેય બાપુઓ એક સાથે મેદાનમાં ઊતર્યા છે.કોંગ્રેસના કાર્યકરો પણ આ ત્રણેય બાપુઓ એક સાથે એક જૂથ રહે તેવું જ ઇચ્છી રહ્યા છે. જોકે થોડા સમય માટે એક થયા બાદ ફરી ત્રણેય બાપુઓ તલવાર ખેંચી લેતા હોય છે. આથી કોંગ્રેસના કાર્યકરોમાં પણ ૨૦૧૭ સુધી ત્રણેય બાપુઓ માત્ર ભાજપ સામે જ તલવાર ખેંચે તેવું ઇચ્છી રહ્યા છે.